
Ριουσούκε Χαμαγκούτσι και Ρομέν Γαβράς στις αίθουσες του Φεστιβάλ!
15-21 Οκτωβρίου 2026
Οι αίθουσες του Φεστιβάλ Κινηματογράφου Θεσσαλονίκης υποδέχονται τη νέα κινηματογραφική εβδομάδα με δύο νέες ταινίες και την πρεμιέρα της ενότητας Kids Love Cinema, ενώ φιλοξενούν και την πρεμιέρα των ενοτήτων προβολών Σινεμά και Ψυχανάλυση και CineDoc. Βλέπουμε στο Ολύμπιον και στην αίθουσα Παύλος Ζάννας:
· Το συγκινητικό Έτσι ξαφνικά, την πιο πρόσφατη ταινία του μεγάλου Ιάπωνα δημιουργού Ριουσούκε Χαμαγκούτσι, η οποία είναι η επίσημη πρόταση της Ιαπωνίας για το Όσκαρ Καλύτερης Διεθνούς Ταινίας. Η Μαρί-Λου Φονταίν, νέα διευθύντρια ενός οίκου ευγηρίας στο Παρίσι, αγωνίζεται για μια πιο ανθρώπινη φροντίδα των ηλικιωμένων, υιοθετώντας τη μέθοδο «Humanitude», παρά τις αντιστάσεις της ομάδας της. Η γνωριμία της με τη Μαρί Μορισάκι, μια γιαπωνέζα φιλόσοφο, αλλάζει τη ζωή της. Έτσι ξαφνικά. 
Δείτε το τρέιλερ: https://youtu.be/qTsUMcKcalc?si=MOYpinJ4UoGW6gY0
Αίθουσα ΟΛΥΜΠΙΟΝ: Πέμπτη, Παρασκευή, Σάββατο, Κυριακή, Δευτέρα, Τρίτη, Τετάρτη 20:15
· Την εντυπωσιακή Θυσία, την τελευταία ταινία του Ρομέν Γαβρά, μια παραγωγή με λαμπερό καστ (Chris Evans, Anya Taylor-Joy, Vincent Cassel) η οποία γυρίστηκε εν μέρει στη Δράμα. Μετά τον μυστηριώδη θάνατο της μητέρας τους, η Τζόαν και τα αδέλφια της είναι πεπεισμένοι πως μια αρχαία προφητεία τούς έχει επιλέξει για ένα σπουδαίο καθήκον: να εξαγνίσουν τη Γη. Για να το πετύχουν, εισβάλλουν σε ένα πολυτελές φιλανθρωπικό γκαλά, όπου διασημότητες και μεγιστάνες γιορτάζουν «για καλό σκοπό», και απαγάγουν τρία πρόσωπα που προορίζονται για μια τελετουργική θυσία.
Δείτε το τρέιλερ: https://youtu.be/46K9_ZHRjh8?si=eM49L2m3HyAobJbK
Αίθουσα ΠΑΥΛΟΣ ΖΑΝΝΑΣ: Πέμπτη, Παρασκευή, Σάββατο, Κυριακή, Δευτέρα, Τρίτη, Τετάρτη 19:30

· Tην επιστροφή της αγαπημένης ενότητας προβολών Kids Love Cinema για τη φετινή σεζόν με τη λατρεμένη παιδική ταινία της Disney και της Pixar Μπαμπούλας Α.Ε.. O αξιαγάπητος Σάλι και ο σπιρτόζος βοηθός του Μάικ είναι η κορυφαία ομάδα φόβου στην Μπαμπούλας Α.Ε., το μεγαλύτερο εργοστάσιο τρόμου στην Τερατούπολη. Τα τέρατα τρομοκρατούνται όταν ένα μικρό κοριτσάκι που το λένε Μπου περιπλανιέται στον κόσμο τους. Εξαρτάται από τον Σάλι και τον Μάικ, αν θα καταφέρουν να μην τη δει κανείς και να τη γυρίσουν σπίτι της.
Δείτε το τρέιλερ: https://youtu.be/pEVlosK7bSM?si=CHCrmNsQNxWf_CdZ
Αίθουσα ΠΑΥΛΟΣ ΖΑΝΝΑΣ: Κυριακή 12:00

· Τη φετινή πρεμιέρα του CineDoc στις αίθουσες του Φεστιβάλ με το σοκαριστικό ντοκιμαντέρ Δεν κοστίζει τίποτα της Μαίρης Μπουλή, το οποίο απέσπασε τον Χρυσό Αλέξανδρο «Δημήτρης Εϊπίδης» στο διαγωνιστικό τμήμα Newcomers του 28ου Φεστιβάλ Ντοκιμαντέρ Θεσσαλονίκης. Η Δανάη δουλεύει σε μπαρ, αλλά ονειρεύεται να γίνει χορεύτρια μπαλέτου. Είναι μια από τις πολλές νέες κοπέλες στην Αθήνα που προσπαθούν να τα βγάλουν πέρα οικονομικά. Αποφασίζει να γίνει δότρια ωαρίων. Γιατί όχι; Μοιάζει να μην κοστίζει τίποτα. Όμως η διαδικασία δεν είναι τόσο απλή.
Δείτε το τρέιλερ: https://youtu.be/HW-6oQJi1s4?si=n7cVfTmLbBF4Bwhc
Αίθουσα ΟΛΥΜΠΙΟΝ: Τετάρτη 18:30

· Την πρεμιέρα της ενότητας Σινεμά και Ψυχανάλυση με το Μίσος, το εξαιρετικό σκηνοθετικό ντεμπούτο του Ματιέ Κάσοβιτς, ένα σχόλιο πάνω στη βία και τις εκφάνσεις της στη δυτική κοινωνία το οποίο εξελίχθηκε σε πολιτισμικό φαινόμενο. Η ταινία καταγράφει μία ημέρα από τη ζωή τριών φίλων που ζουν στα υποβαθμισμένα προάστια του Παρισιού -και στο περιθώριο της γαλλικής κοινωνίας-, την περίοδο όπου οι συγκρούσεις μεταξύ της αστυνομίας και των «γκέτο» βρίσκονταν σε έξαρση, εξαιτίας μιας βίαιης επίθεσης των αρχών σε έναν νεαρό πολίτη. Την προβολή διοργανώνουν ο Ψυχαναλυτικός Κύκλος Θεσσαλονίκης και η Ελληνική Εταιρεία της Νέας Λακανικής Σχολής (ΕΕ-ΝΛΣ), με την υποστήριξη της Ακαδημίας Κλινικών Σπουδών της Αθήνας (ΑΚΣΠΑ) και το Φεστιβάλ Κινηματογράφου Θεσσαλονίκης. 
Δείτε το τρέιλερ: https://youtu.be/K-L8v5HMp18?si=uhEM56xtJLLvdtQb
Αίθουσα ΠΑΥΛΟΣ ΖΑΝΝΑΣ: Κυριακή 14:30
Συνεχίζουν την επιτυχημένη πορεία τους στις αίθουσες του Φεστιβάλ:
· Το ανατριχιαστικό Primetime, το ψυχολογικό θρίλερ του Λανς Όπενχαϊμ με τον Ρόμπερτ Πάτινσον στον πρωταγωνιστικό ρόλο το οποίο εξερευνά τα όρια ανάμεσα στη δημοσιογραφία, το true crime, το reality θέαμα και τη δημόσια τιμωρία. Το 2006, ο παρουσιαστής της εκπομπής To Catch a Predator, Κρις Χάνσεν, βρίσκεται μπροστά σε μια μεγάλη ευκαιρία: ένα prime-time slot για τις ζωντανές επιχειρήσεις παγίδευσης υπόπτων για σεξουαλικά εγκλήματα κατά ανηλίκων.
Δείτε το τρέιλερ: https://youtu.be/jZvipE1EPNU?si=FgbM2VBYEkbSo-3D
Αίθουσα ΠΑΥΛΟΣ ΖΑΝΝΑΣ: Πέμπτη, Παρασκευή, Σάββατο, Κυριακή, Δευτέρα, Τρίτη, Τετάρτη 21:30

· Tο σοκαριστικό ΝΑΖΑ, το ντοκιμαντέρ των Γιουβάλ Άμπραχαμ και Ρέιτσελ Σορ για τη Γάζα, το οποίο συγκλόνισε κοινό και κριτικούς στο πρόσφατο Φεστιβάλ Κινηματογράφου της Βενετίας. Το νέο ντοκιμαντέρ των Ισραηλινών δημιουργών, το οποίο γυρίστηκε υπό άκρα μυστικότητα στη διάρκεια της νύχτας σε ταράτσες του Τελ Αβίβ, επικεντρώνεται στις μαζικές δολοφονίες Παλαιστινίων αμάχων στη Λωρίδα της Γάζας. 

Δείτε το τρέιλερ: https://youtu.be/W5OcHVNE-rE?si=pDOxOr_G4SgA8GzU
Αίθουσα ΟΛΥΜΠΙΟΝ: Πέμπτη, Παρασκευή, Σάββατο, Κυριακή, Δευτέρα, Τρίτη 18:30

	ΕΙΣΙΤΗΡΙΑ
Γενική είσοδος: 7,5€
Πέμπτη 1+1: 7,5€
Τρίτη: 6€

Φοιτητικό: 6€
Κάρτα ανεργίας: 6€
Kids Love Cinema: 3€
Σινεμά και Ψυχανάλυση: 7€
CineDoc: 5€
Εισιτήρια διαθέσιμα ηλεκτρονικά στην ηλεκτρονική διεύθυνση:
https://www.more.com/venues/filmfestival/ 



Οι αίθουσες του Φεστιβάλ Κινηματογράφου Θεσσαλονίκης είναι μέλη του

